
Text rozhodnutia
Súd: Krajský súd Bratislava Spisová značka: 6S/275/2013 Identifikačné číslo súdneho spisu: 1013202062 Dátum vydania rozhodnutia: 20. 02. 2015 Meno a priezvisko sudcu, VSÚ: JUDr. Soňa Langová ECLI: ECLI:SK:KSBA:2015:1013202062.2 Uznesenie Krajský súd v Bratislave v právnej veci žalobkyne : 1/ O.. D. P., F.. XX.X.XXXX, 2/ O.. E. P., nar. XX.X.XXXX, obaja bytom: E. XX, XXX XX T., obaja zastúpení advokátom: JUDr. Petrom Beluščákom, AK so sídlom Jantárová 30, 040 01 Košice, proti žalovanému: Úrad verejného zdravotníctva Slovenskej republiky, Trnavská cesta 52, P.O.BOX 45, 826 45 Bratislava, o preskúmanie zákonnosti rozhodnutia žalovaného č. OLP/4305/2013 zo dňa 3.6.2013 takto r o z h o d o l : Súd konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Žalobou doručenou súdu dňa 22.11.2013 sa žalobcovia domáhali preskúmania zákonnosti rozhodnutia žalovaného č. OLP/4305/2013 zo dňa 3.6.2013, ktorým tento zamietol odvolanie žalobcov a potvrdil rozhodnutie Regionálneho úradu verejného zdravotníctva Bratislava č. OOD/04192/2013 zo dňa 2.4.2013. Pred rozhodnutím vo veci samej, žalobcovia prostredníctvom svojho právneho zástupcu, podaním doručeným tunajšiemu súdu dňa 4.2.2015 oznámili, že berú žalobu v celom rozsahu späť. Podľa ust. § 250h ods. 2 O.s.p. až do rozhodnutia súdu môže žalobca vziať žalobu späť, ak žalovanému medzitým vznikli trovy konania, rozhodne súd o ich náhrade. Podľa ust. § 250d ods. 3 O.s.p. súd uznesením konanie zastaví aj vtedy, ak žaloba bola vzatá späť. O trovách konania súd rozhodol podľa osobitnej úpravy ohľadom náhrady trov konania v konaniach podľa piatej časti O.s.p. v ust. § 250h ods. 2 O.s.p., s prihliadnutím na ust. § 246c O.s.p. tak, že žiadnemu z účastníkov nepriznal náhradu trov konania, pretože pre iný postup nebol dôvod. O vrátení súdneho poplatku súd nerozhodoval, pretože tento nebol žalobcami súčasne s podaním žaloby uhradený. Toto rozhodnutie senát Krajského súdu v Bratislave prijal pomerom hlasov 3 : 0 (§ 3 ods. 9 zákona č. 757/2004 Z.z. v znení zákona č. 33/2011 Z.z.) Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O. s. p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona.

